मेलनि गेजेरजों दास बिथांआ बिजेपि दोलोनि थांखिफोरखौ फोरमाइनायजों लोगोसे जौगाखां खामानिफोरखौ मावलांबाय थागोन होन्ना फोरमायनानै होयो। मिरु सरकार बिजेपि दोलोनि खामानि मावनाय लोगोसे  हादोरसा बिजेपि सरकारनि खामानि मावनाय आरो NCHAC सरकारनि खामानि मावनायफोरखौ थुलुंगा होनानै बिथांआ बुङोदि, बेफोरखौ नायनानै डिमा हासावनि सुबुंफोरा सान्नो गोनांदि बिजेपि सरकारा माबादि खामानि मावगासिनो दं। बिथांआ डिमा हासाव जिल्लानि सुबुंफोरखौ खामानि मावनायाव हेफाजाब होनो खावलायनायजों लोगोसे फैगौ बिसायखथिआव हेफाजाब होनो खावलायो।